## Uredba o statusu prognanika i izbjeglica

### NN 64/1991 (3.12.1991.), Uredba o statusu prognanika i izbjeglica

# VLADA REPUBLIKE HRVATSKE

Na osnovi članka 1. Zakona o ovlaštenju Vlade Republike
Hrvatske za donošenje uredbi kojima će uređivati
pojedina pitanja iz djelokruga Sabora Republike Hrvatske ("Narodne
novine", br.39/9 i 53A/91),Vlada Republike Hrvatske na sjednici
održanoj 22. studenoga 1991. godine donijela je

## UREDBU

### o statusu prognanika i izbjeglica

I. OPĆE ODREDBE

Članak 1.

Republika Hrvatska osigurava, ovisno o materijalnim mogućnostima.
nužni smještaj, prehranu, školovanje djece, zdravstvenu
zaštitu i pomoć za podmirenje drugih nužnih životnih
potreba svim osobama kojima se na osnovi ove uredbe prizna status
prognanika ili izbjeglice.

II. STATUS PROGNANIKA i IZBJEGLICE

Članak 2.

Osobi koja je s ratom ugroženog područja na teritoriju
Republike Hrvatske. samostalno ili organizirano putem općinskog
kriznog štaba, općinskog štaba civilne zaštite.
Hrvatskog Crvenog križa ili centra za socijalni rad napustila
mjesto prebivališta da bi izbjegla neposrednu opaanost za
život pred agresijom i drugim oružanim akcijama može
se priznati status prognanika odnosno izbjeglice. Prognanik u
smislu ove uredbe je osoba iz stavka 1. ovoga članka koja
je s jednog područja Republike Hrvatske izbjegla na drugo
područje Republike Hrvatske, a izbjeglica je osoba iz stavka
1. ovogačlanka koja je izbjegla u inozemstvo. Ratom ugroženo
područje proglašava Vlada Republike Hrvatske.

Članak 3.

Status prognanika ili izbjeglice ne priznaje se osobi:

- za koju su nadležna tijela državne vlasti utvrdila
da je poduzela ili pripremala kažnjive činidbe propisane
u glavi XX. Krivičnog zakona Republike Hrvatske,

-u drugim propisanim sluajevima.

Članak 4.

Ako su razlozi iz članka 3. stavka 1. alineje 1 ove uredbe
postojali prije priznavanja statusa prognanika ili izbjeglice,
a nadležni organ je za njih saznao kasnije ili su nastupile
poslije priznavanja statusa prognanika ili izbjeglice toj osobi
će se oduzeti status prognanika ili izbjeglice.

Članak 5.

O priznavanju odnosno oduzimanju statusa prognanika odlučuje
regionalni ured za prognanike (u daljnjem tekstu: regionalni ured)
nadležan za općinu na području koje je prognanik
smješten. O priznavanju odnosno oduzimanju statusa izbjeglice
odlučuje Ured za prognanike i izbjeglice pri Vladi Republike
Hrvatske (u daljnjem tekstu: Ured). Protiv rješenja iz stavka
1. ovoga članka kojim je odbijen zahtjev za priznavanje
statusa prognanika i protiv rješenja kojim je taj stasus
oduzet, može se izjaviti žalba Uredu. Protiv rješenja
iz stavka 2. ovoga članka kojim je odbijen zahtjev za priznavanje
statusa izbjeglice i protiv rješenja kojim je taj status
oduzet. može se izjaviti žalba Ministarstvu rada, socijalne
skrbi i obitelji. Ured odnosno Ministarstvo rada socijalne skrbi
i obitelji dužni su donijeti rješenje o žalbi u
roku od 24 sata od prijema žalbe.

Članak 6.

Regionalni ured koji je odlučio o priznavanju statusa prognanika
vodi evidenciju o prognanicima i njihovom zbrinjavanju i pomoći
prema uputama Ureda. Evidenciju iz stavka 1. ovoga članka
o izbjeglicama vodi Ured. Hrvatski Crveni križ, za potrebe
Službe traženja. koristiti evidencije regionalnih ureda
i Ureda.

Članak 7.

Regionalni ured koji je odlučio o priznavanju statusa prognanika
dužan je u roku od 48 sati od dana priznanja statusa prognanika
i o njegovom smještaju izvijestiti općinski organ uprave
nadležan za unutarnje poslove radi registracije boravka prognanika
u općini, njegovog prihvata i smještaja, te općinski
organ uprave nadležan za poslove obrane za osobe starije
od 18 godina.

Članak 8.

Osoba kojoj je priznat status prognanika ili izbjeglice na osnovi
ove uredbe može u mjestu boravišta ostvariti svoja prava
odnosno pribaviti javne isprave koje se prema posebnim propisima
ostvaruju odnosno pribavljaju u mjestu prebivališta. na temelju
isprave kojom se dokazuje status prognanika ili izbjeglice.

Članak 9.

Osobi kojoj je priznat status prognanika ili izbjeglice prestaje
taj status:

1. odlukom kriznog štaba općine njezinog prebivališta
da se može vratiti u mjesto prebivališta budući
da su prestali razlozi zbog kojih je iz tog mjesta prognana odnosno
izbjegla;

2. na osnovi vlastite odluke da se vrati u mjesto prebivallšta;

3. ako ne prihvati ponuđeni joj organizirani nužni smještaj
i druge oblike organizirane pomoći;

4. ako ne izvršava radne obveze utvrđene prema ovoj uredbi
(članak 24).

Članak l0.

Osobi kojoj je priznat status prognanika pozivom nadležnog
tijela državne vlasti na vojnu ili radnu obvezu prestaju
prava prema ovoj uredbi ako za vrijeme trajanja te obveze prima
naknadu po posebnim propisima.

Članak 11.

Nadležno tijelo državne vlasti koje je prognanika odnosno
izbjeglicu pozvalo na vojnu ili radnu obvezu dužno je o pozivu
izvijestiti regionalni ured nadležan za općinu na području
koje je osoba prihvaćena i smještena, odnosno Ured.

Članak 12.

Regionalni ured koji je odlučio o priznavanju statusa prognanika
izdaje mu ispravu kojom dokazuje taj status i na osnovi koje ostvaruje
priznatu mu pomoć, a Ured izdaje ispravu izbjeglici. Obrasce
isprava iz stavka 1. ovogačlanka utvrđuje Ured.

III. POMOĆ PROGNANICIMA

Članak 13.

Osobi kojoj je priznat status prognanika osigurava se

1. nužni smještaj.

2. prehrana,

3. pomoć u socijalnoj adaptaciji i psihološka pomoć,

4. školovenje djece,

5. zdravstvena zaštita,

6. pomoć za podmirivanje drugih nužnih životnih
potreba.

Članak 14.

Nužnim smještajem u smislu članka 13. ove uredbe
smatra se prostor za stanovanje određen prema broju i uzrastu
članova obitelji prognanika i njihovim specifičnim
potrebama ovisnim o zdravstvenom stanju i školovanju pojedinih
članova obitelji, koji osigurava osnovne uvjete života.
Za smještaj prognanika može se organizirati prihvatilište,
sabirni centar, smještaj u druge obitelji i smještaj
u objekte odmarališta, hotela i druge hotelsko-turističke
objekte uzete u posjed i korištenje na osnovi Uredbe o preuzimanju
u posjed i korištenje odmarališta, hotela i drugih hotelsko-turističkih
objekata i pokretnina koje se u njima nalaze, na kojima pravo
raspolaganja odnosno vlasništva imaju ili ih drže u
posjedu poduzeća i druge pravne i fizičke osobe koje
imaju sjedište izvan teritorija Republike Hrvatske. ("Narodne
novine", br. 43/91). U svrhu osiguranja potrebnih smještajnih
kapaciteta Ured može narediti socijalnim ustanovama. prosvjetnim
ustanovama internatskog tipa, odmaralištima, hotelima i drugim
hotelsko-turističkim organizacijama na kojima pravo raspolaganja
odnosno vlasništva imaju ili ih drže u posjedu poduzeća
i druge pravne i fizičke osobe sa sjedištem na teritoriju
Republike Hrvatske, da organiziraju smještaj, prehranu i
podmirivanje drugih nužnih životnih potreba prognanika.
Uvjete za organiziranje smještaja, prehrane i podmirivanja
drugih nužnih životnih potreba prognanika u smislu stavka
3. ovoga članka i visinu naknade za pružene usluge
propisuje Ured. Naknada iz stavka 4. ovoga članka ide na
teret sredstava Republičkog fonda "Kralj Zvonimir",
redova stranih državljana i1i hrvatskih građana na boravku
u inozemstvu.

Članak 15.

U svrhu prehrane progranika u mjestu prihvata i smještaja
osigurava se ili organizira prehrana u odgovarajućim prehrambenim
kapacitetima( ustanovama socijalne skrbi, odmaralištima,
hotelima i drugima) ili pomoć u hrani (osnovne živežne
potrepštine). Iznimno, ako se prognaniku ne može na
drugi način pružiti pomoć u hrani i za podmirivanje
drugih nužnih životnih potreba, može mu se dodijeliti
novčana pomoć. Pomoć u hrani i za podmirivanje
drugih nužnih životnih potreba , neovisno o tome da
li se daje u osnovnim živežnim potrepštinama i
u drugoj robi,u obliku bona za nabavu tih roba ili kao novčana
pomoć, može se dati osobama koje su smješu ustanovama,
osobama koje su smještene u obiteljima i obiteljima koje
su primile prognanike izbjeglice prema jedinstvenim kriterijima
za svaku skupinu, koje utvrđuje Ured.

Članak 16.

Prognanicima kojima je osiguran smještaj u kući, stanu
ili dijelu stana, vikendici i drugom objektu u kojem mogu samoorganizirati
život i voditi kućanstvo osigurava se pomoć u
hrani i drugih potrepština, te davanjem bonova i novčane
pomoći za nabavu određenih roba, a pod uvjetima i na
način određen u članku 15. ove uredbe.

Članak 17.

Socijalna adaptacija i psihološka pomoć prognanicima
ostvaruje se njihovim aktivnim uključivanjem u život
nove socijalne sredine u skladu s njihovim uzrastom, zanimanjem,
psihofizičkim sposobnostima, sklonostima i interesima.
Program pomoći u socijalnoj adaptaciji i psihološke
pomoći utvrđuje Ured. Predstojnik Ureda osniva strućne
skupine radi razmatranja i davanja mišljenja o pitanjima
iz djelokruga Ureda i imenuje njihovečlanove.

Članak 18.

Školovanje djece prognanika ostvaruje se preko Ministarstva
prosvjete, kulture i športa. Zdravstvena zaštita prognanika
ostvaruje se u skladu s propisima o zdravstvenoj zaštiti
i zdravstvenom osiguranju.

Članak 19.

U mjestu prihvata i smještaja prognanika za pojedinu socijalnu
i drugu ustanovu u kojoj je smještena skupina prognanika
ili za područje mjesne zajednice na kojem je smješteno
više prognanika imenuje se voditelj zbjega. Voditelj zbjega
iz reda prognanika imenuje predstojnik regionalnog ureda. Voditelj
zbjega predstavlja i zastupa prognanike glede njihovih zahtjeva
u odnosu na uvjete smještaja, kvalitetu prehrane i podmirivanje
drugih nužnih životnih potreba, te koordinira i upravlja
aktivnostima prognanika u svrhu samoorganiziranja života
u zbjegu. Voditelj zbjega surađuje s regionalnim uredom, centrom
za socijalni rad, organizacijom Hrvatskog Crvenog križa,
Caritasom Biskupske konferencije i drugim organizacijama putem
kojih se osigurava pomoć prognanicima.

Članak 20.

Ured u svrhu osiguravanja povratka prognanika i izbjeglica u mjesta
njihova prebivališta u dogovoru s kriznim štabom općine
utvrđuje plan povratka prognanikai izbjeglica i osiguravauvjete
za to (prijevoz, pratnju i prihvat u mjesta prebivališta
i potrebnu pomoć). U svrhu organiziranja povratka prognanika
i izbjeglica u mjesto prebivališta osniva se odbor za povratak
kojeg čine predstavnici prognanika i izbjeglica iz pojedinog
mjesta (općine).

Članak 21.

Prognaniku i izbjeglici kojem je osiguran nužni smještaj,
prehrana i podmirivanje drugih nužnih životnih potreba
na osnovi ove uredbe ,obustavljaju se prava i oblici socijalne
zaštite koja je ostvario na osnovi Zakona o socijalnoj zaštiti
ili na osnovi Odluke o korištenju sredstava solidarnosti
za osiguravanje zaštite životnog standarda socijalno
ugroženog stanovništva.

IV. SREDSTVA ZA OSIGURAVANJE POMOĆI

Članak 22. Sredstava za osiguravanje pomoći prognanicima
i izbjeglicama osiguravaju se preko:

1. Republičkog fonda "Kralj Zvonimir",

2. Caritas Biskupske konferencije,

3. Hrvatskog Crvenog križa,

4. iz drugih izvora.

V. OBVEZE PROGNANIKA

Članak 23.

Osobe kojima je priznat status prognanika dužne su ispunjavati
radne obveze koje u dogovoru s voditeljem zbjega utvrdi nadležni
regionalni ured. Prognanici su dužni ispunjavati i radne
obveze koje se odnose na njihov svakodnevni život, kao što
je spremanje stambenih i drugih prostorija u kojima su smješteni
ili koje koriste, pranje, peglanje, nabava hrane, priprema hrane,
vođenje brige o djeci, vođenje računovodstva i
obavljanje drugih administrativno-stručnih poslova.

Članak 24.

Prognanici koji ostvaruju prihode, kao što su plaća,
mirovina i druge prihode utvrđene Odlukom o korištenju
sredstava solidarnosti za osiguravanje zaštite životnog
standarda socijalno ugroženog stanovništva dužni
su sudjelovati u troškovima njihovog zbrinjavanja(troškovi
nužnog smještaja i organizirane prehrane), do visine
koju utvrdi Ured. Osobi iz stavka 1. ovoga članka koja
je dužna sudjelovati u troškovima svojeg i zbrinjavanja
svoje obitelji prihodima utvrđenim prema stavku 1. ovoga članka
mora se od njenih prihoda ostaviti iznos u visini najmanje od
10% prosječne plaće radnika u Republici Hrvatskoj
ostvarene u pretposljednjem tromjesječju za svakog člana
obitelji, koji dio prihoda zadržava za njihove osobne potrebe.
Sredstva iz stavka 2. ovoga članka uplaćuje se u
korist računa Republičkog fonda "Kralj Zvonimir",
putem regionalnog ureda. Obvezu sudjelovanja prognanika u troškovima
zbrinjavanja utvrđuje regionalni ured nadležan prema
mjestu smještaja.

VI. ZAVRŠNE ODREDBE

Članak 25.

Ova uredba na odgovarajući se način primjenjuje i
na osobe koje su napustile mjesto prebivališta da bi izbjegle
neposrednu opasnost za život zbog prirodnih katastrofa.

Članak 26.

Odredbe članka 13. do 19. ove uredbe na odgovarajući
se način primjenjuje na izbjeglice.

Članak 27.

Ured će donijeti akte iz članka 7. i članka
12. stavka 2. ove uredbe u roku 15 dana od dana njenog stupanja
na snagu..

Članak 28.

Ova uredba stupa na snagu danom objave u "Narodnim novinama".

Klasa: 019-04/91-01/08

Urbroj: 5030104-91-3

Zagreb, 22.studenoga 1991.

Potpredsjednik

**dr. Milan Ramljak, v.r.**

Uredba, NN 64/1991-1643